Crocriver Chalet | LekkeSlaap
Vanaf R1 750 R1 050 per nag (plek vir 6)
Crocriver Chalet is 'n ruim selfsorg-chalet met slaapplek vir 6 op 'n plaas in Schoemanskloof.
Dié chalet beskik oor 'n slaapkamer met 'n koningingrootte-bed en 'n solder met 'n koningingrootte-bed en 2 enkelbeddens. Die badkamer het 'n bad, en die tweede buitelugbadkamer het 'n stort en kyk uit oor die rivier. Albei badkamer het warm water. Linne en handdoeke word voorsien.
Die oopplan-kombuis is volledig toegerus met 'n stoof, oond, mikrogolfoond, yskas-vrieskas, eetgerei en breekware en tee- en koffiemaakgeriewe. Daar is ook 'n ontbytoonbank. Die groot sitkamer het 'n TV met DStv en 'n snoesige kaggel.
Die leefarea lei na 'n hout dek wat oor die Krokodilrivier uitkyk. 'n Lapa en vuurput is ook naby die rivier geleë. Daar is nie enige selfoonsein nie, maar WiFi is beskikbaar.
Doendinge op die plaas sluit visvang, voëlkyk, voetslaan en bergfietsry in. Let asb. daarop dat die chalet via 'n 7 km grondpad bereik word en 'n voertuig met hoë grondvryhoogte aanbeveel word.